Home > Buitendeurbeslag>Deurgrepen>Deurgreep per stuk T-vorm 300x65x20 hart op hart 200mm RVS
EAN nr. 8714186334003 600 swemmers kom vir VS se Ysbeerswem | Netwerk24
Deur Alet van der Walt 31 Mei 2018 06:54
Dit is weer tyd vir die jaarlikse Ysbeerswem buite Ventersburg in die Vrystaat. Foto: Alet van der Walt
As jy van yskoue water, bibber en bewerasies hou, is dit nou tyd om gereed te maak vir 2018 se Ysbeerswem wat vanjaar op 23 Junie by die Bundukamp in die hartjie van die Vrystaat gehou word.
Felix Burri, wat die jaarlikse Ysbeerswem buite Ventersburg reël, sê die wiele is aan die rol vir vanjaar se groot dag en heelwat mense het al navraag oor die Ysbeerswem gedoen.
Hy verwag dat ongeveer 600 swemmers vanjaar die ysige Sandrivier ten bate van liefdadigheid sal aandurf. Elke swemmer sal ’n medalje ontvang.
’n Nuwigheid wat vir vanjaar se geleentheid beplan word, is ’n baardveiling. Burri sê weldoeners wat die baardveiling wil borg, kan hom gerus kontak.
Die man met die mooiste, grootste baard se baard sal vir liefdadigheid opgeveil word.
Burri sê diegene wat te bang is om te swem, maar lus is vir aksie, kan gerus inskryf vir die gewilde 4x4-gesinsdag.
Die 4x4-klubs van Bloemfontein, Kroonstad en die Goudveld bied die geleentheid aan.
Al die hekgeld en die wins uit die kosverkope gaan aan Engo, ’n nieregeringsorganisasie sonder winsbejag wat fokus op die versorging van kinders, bejaardes, gesinne, mense met gestremdhede en pasiënte in nood. Burri sê die Bundu Ysbeerswem is nou Engo se grootste fondsinsamelingsprojek in die Vrystaat.
Verlede jaar was die water net 8 °C en hy glo nie dit sal vanjaar warmer wees nie.
Kinders moet ouer as tien jaar wees om saam met die groot ysbere te swem.
Navrae kan gerig word aan Felix Burri by 082 851 4584 en mense kan ook op hul blad op Facebook, Bundu Camp Ventersburg Free State, meer inligting kry.
Harte klop warm op Ysbeerswem